امریکا ساوونما ناظیرلیگی ایرانین مومکون اولان هوجوملاریندان‌ تاثیرلنمه‌مه‌سی اوچون بؤلگه‌دن چیخاراجاغینی اعلان ائتدیگی "یو اس اس نیمیتز" اوچاق گمیسی‌نین اورتا دوغودا قالماسینا قرار وئریب.
امریکا ساوونما ناظیرینین معاونی كریستوفر میلر  یازیلی بیاناتیندا اوچاق گمی‌سینی وظیفه یئرینده قالماسی قرارینا گلدیک‌لرینی بیلدیریب.
میللر بیاناتیندا قئید ائدیب کی، ایران لیدرلری‌نین پرزیدنت دونالد ترامپ و دیگر امریکا رسمی‌لرینه یؤنلدیلمیش تهدیدلریندن "یو اس اس نیمیتز"ین روتین وظیفه یئرینین دییشدیریلمه‌سینه دایر گؤستریش دایاندیریلیب. "یو اس اس نیمیتز" امریکا مرکزی قوه‌لری قوتانلیغی بؤلگه‌سینده عملیات بؤلگه‌سینده قالماقدا داوام ائده‌جک.
امریکا ساوونما ناظیرلیگی (پنتاگون) طرفیندن 31 دسامبردا یاییلان بیاناتدا بؤلگه‌دکی "یو اس اس نیمیتز" گمی‌سینه ایرانین مومکون هوجوملاریندان‌ تاثیرلنمه‌مک اوچون اؤلکه‌یه قاییتماق امری وئریلدیگی بیلدیریلمیشدی.
امریکا بیر مودت‌دیر ایران اینقیلاب کئشیکچی‌لری قودس گوجو قوموتانی قاسیم سلیمانی‌نین 3 ژانویه ده کی اؤلوم ایلدؤنومونده ایرانین بؤلگه‌دکی قوه‌لرینه هوجوم ائتمه‌سی احتیمالینا قارشی بیر مودت‌دیر تدبیر گؤروردو.
امریکا 3 ژانویه 2020-جی ایلده باغداد هاوا لیمانینا ائندیک‌دن سونرا قاسیم سلیمانینی هاوا هوجومو نتیجه‌سینده اؤلدورموشدو. ایران دا اؤز نؤوبه‌سینده امریکا عسگرلرینین یئرلشدیگی عراق حربی بازا‌لارینا راکت‌لرله هوجوم ائتمیشدی.
